**OБРАЗЛОЖЕЊЕ**

Управни одбор Пословног удружења Зона унапређеног пословања "Нишка Варош" Ниш је Одлуком број 13/2017 од 19.12.2017. године усвојио Измене и допуне програма пословања са финансијским планом за 2017. годину Пословног удружења Зона унапређеног пословања "Нишка варош" Ниш и исти доставио Канцеларији за локални економски развој и пројекте на даљи поступак, у циљу добијања сагласности од стране Скупштине Града.

Програмске активности у 2017. години, засноване су на краткорочним циљевима Зоне унапређеног пословања "Нишка Варош", а огледају се у реализацији пројекта активног маркетиншког наступа, пројекта организовања јавних манифестација, пројекта унапређења безбедности, као и пројекта одржавања капиталних инвестиција.

Укупно планирани трошкови за 2017. годину ће сада износити 1.400.000,00 динара и то 1.250.000,00 динара обезбедиће се из средстава предвиђених Одлуком о буџету Града Ниша за 2017. годину (148/2016 и 112/2017) и 150.000,00 динара из сопствених средстава.

Укупно планирани трошкови за 2017. годину ће сада, након измене и допуне програма пословања износити 1.400.000,00 динара и то 1.250.000,00 динара обезбедиће се из средстава предвиђених Одлуком о буџету Града Ниша за 2017. годину (148/2016 и 112/2017) и 150.000,00 динара из сопствених средстава.

Тачка 2. ПРОЈЕКАТ УНАПРЕЂЕЊА БЕЗБЕДНОСТИ додаје се 250.000,00 динара и сада износи 270.000,00 динара;

Тачка 3. ПРОЈЕКАТ ОРГАНИЗОВАЊА ЈАВНИХ МАНИФЕСТАЦИЈА додаје се 500.000,00 динара и сада износи 650.000,00 динара;

**2. ПРОЈЕКАТ УНАПРЕЂЕЊА БЕЗБЕДНОСТИ** који подразумева подизање степена безбедности на територији која је под ингеренцијом ПУ ЗУП «Нишка Варош»,побољшање видео надзора и израду пројектнре документације за видео надзор. Видео надзор ће бити постављен у Копитаревој улици која ће бити комплетно покривена видео надзором. Планирана средства за реализацију износе 320.000 РСД.

**3. ПРОЈЕКАТ ОРГАНИЗОВАЊА ЈАВНИХ МАНИФЕСТАЦИЈА** је план по којем ће бити организоване јавне манифестације у складу са циљевима ПУ ЗУП «Нишка Варош» и ту спадају: музички концерти, модне ревије, изложбе (слике, антиквитети, фотографије), берзе и јавни часови на локацијама Трг Републике, Обреновићева и Копитарева улица. Манифестације ће се одржавати у периоду од Априла до Септембра месеца.

Реализација пројекта «У сусрет Новој години» - ангажовање «Деда мраза», штампање новогодишњих честитки;сликање и бесплатна подела слика за малишане ће трајаће два дана и биће одржана имећу 25.12.2017. и 31.12.2017.године. Планирана средства за ову манифестацију је 150.000 РСД.

У оквиру овог пројекта реализоваће се и манифестација "УЛИЦА ОТВОРЕНОГ СРЦА"2017. која је планирана за 30.12.2017. .године и садржаће дечију представу,мини концерт, раличите анимације(пантомимичар,штулар и др),плесне групе.Планирана средства за ову манифестацију износе 500.000 РСД.

Канцеларија за локални економски развој и пројекте је разматрајући достављени Програм, утврдила да је исти сачињен у складу са важећом процедуром и предлаже доношење решења као у диспозитиву.

НАЧЕЛНИК

др Милан Ранђеловић